Odense Adresse-Contoirs Efterretninger, 1831-06-16
S. D. Kancellie=Cirkulair=Skrivelse til samtlige Amtmænd i Danmark, angaaende de Foranstaltninger, der maatte være at træffe, for at de, som maatte blive angreb ne af den ødelæggende, under Navn af Cholera bekjendte, smitsomme Sygdom, der nu har viist sig paa adskillige Steder ved Østersøen; men hvorom der - som i Jndledningen siges - haves grundet Haab, at den ved Jagttagelse af de befalede Quarantaine=Forholdsregler vil kunne holdes udfra Fædrelandets Grændser. Der skal saaledes i enhver Søestad organiseres en Kommittee til at føre særdeles Tilsyn med Byens Sundhedstilstand. En saadan Kommittee bør bestaae af Byens Øvrighedspersoner i Forbindelse med den i Byen ansatte Læge, eller hvis ingen offentlig Læge findes i samme, da af en anden dertil udnævnt authoriseret Læge, hvorhos der ogsaa, saafremt dertil maatte findes Anledning, kunne tilforordnes andre anseete og forstandige Mænd. Ti denne Kommittee bør ufortøvet gjøres Anmeldelse om ethvert pludseligt Dødsfald eller mistænkeligt Sygdomstilfælde, forat Undersøgelse uden Ophold kan anstilles af vedkommende Læge. Befindes der Grund til at antage, at Patienten er angreben af den ovennævnte Sygdom, da bliver der ikke allene at yde ham den virksomste Hjelp, men der bør og haves den hensigtsmæssigste Omsorg for, at han saaledes af sondres og saadan Forsigtighed iagttages, at Faren for Smitten derved afværges m. m. Skulde der fremkomme nogen Anledning til ogsaa udenfor Søestæderne, være sig i Kjøbstæderne eller paa Landet, at anordne noget særdeles Tilsyn med Sundheds-Tilstanden, bliver og der Foranstaltning at gjøre, i Lighed med hvad der i dette Cirkulaire er bestemt, dog at paa Landet Præsten, i Analogie af Anordningerne, bør deeltage i fornævnte Tilsyn. Jøvrigt kan med næst Post ventes Exemplarer tilsendte af tvende Skrifter, der ville indeholde Anviisning deels til Forebyggelse af Smitte ved indtræffende Cholera-Epidemie, deels til at kjende og behandle Sygdommen, ligesom der og kan ventes en nærmere Anordning angaaende de Forholdsregler, som i Anledning af denne Sygdom, hvis den maatte udbryde, blive at tage. Endelig er det paalagt Amtmændene, snarest muligt og senest inden 8 Dage at indberette til Kancelliet hvad de i Anledning af dette Cirkulaire har foranstaltet, og hvis noget Spoer til Sygdommen skulde yttre sig i deres Embedskreds, da uden Ophold, i alt Fald ved Estafette, derom at meddele Kancelliet Underretning. S. O. J Forbindelse med nysnævnte Cirkulair=Skrivelse er det ved en anden af s. D. paalagt vedkommende Øvrigheder, foruden den Forpligtelse, som ellers paaligger dem til at holde de Personer ude af Landet, der søge dette uden tilstrækkelige Subsistentsmidler eller uden lovlig Næringsvei, ogsaa for nærværende Tid derved at tage Hensyn til den Fare for Smittens Jndførelse, som er forbunden med at tilstæde slige Personer Adgang her til Landet. De foreskrevne Regler med Hensyn til alle Slags Omløbere, Taskenspillere, Forevisere af Kunster, Dyr og Rariteter blive derfor med nøiagtig Strænghed at overholde, ligesom og særdeles Forsigtighed maa vises ved at tilstille Haandværkssvende og andre Personer af den arbeidende Klasse Adgang til Riget.